OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 28. prosinca 2021.

**ZAKLJUČCI**

**s 14. sjednice Školskog odbora održane 28. prosinca 2021. godine**

Četrnaesta sjednica Školskog odbora započela je u 11:30 sati u prostoriji školske zbornice.

Sjednici prisustvuju svi (7) članovi Školskog odbora. Sjednici prisustvuje i ravnateljica Desiree Pečaver.

Predsjednica Školskog odbora otvara sjednicu te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predsjednica Školskog odbora otvara raspravu o predloženom dnevnom redu:

**DNEVNI RED**

1. Verifikacija zapisnika s 13. elektronske sjednice Školskog odbora

 2. Plan proračuna za 2022. s projekcijama za 2023. i 2024. godinu – suglasnost

 3. Zapošljavanje na radnom mjestu učitelja/ice njemačkoga jezika na određeno, puno radno vrijeme (40 sati ukupnog tjednog radnog vremena) – prethodna suglasnost

 4. Izvješće o radu školske knjižnice za 2021. godinu

 5. Informacije

Svi članovi Školskog odbora prihvatili su jednoglasno dnevni red sjednice.

Ad 1. Školski odbor usvojio je jednoglasno zapisnik s 13. elektronske sjednice održane dana 7. 12. 2021. godine.

Ad 2. Ravnateljica je informirala prisutne članove o nekim izmjenama u Planu proračuna za 2022. godinu koji je usvojen na sjednici Gradskog vijeća Grada Crikvenice dana 17. 12. 2021. godine. Školski odbor jednoglasno je dao suglasnost na Plana proračuna za 2022. godinu s projekcijama za 2023. i 2024. godinu odnosno za donošenje Odluke o usvajanju Plana proračuna (Financijskog plana) za 2022. godinu s projekcijama za 2023. i 2024. godinu. Plan proračuna za 2022. godinu s projekcijama za 2023. i 2024. godinu pohranjen je u računovodstvu Škole te će bit objavljen na mrežnim stranicama Škole.

Ad 3. Školski odbor jednoglasno na prijedlog ravnateljice daje prethodnu suglasnost za zasnivanje radnog odnosa na radnom mjestu učitelja/ice njemačkoga jezika na određeno, puno radno vrijeme.

Ad 4. Ravnateljica je upoznala prisutne članove o radu školske knjižnice u 2021. godini odnosno pročitala izvješće o radu za 2021. godinu.

Ad 5. Ravnateljica je prisutne članove informirala o zimskim praznicima te o održanom Dječjem božićnom sajmu. Ove godine, dana 18. 12. 2021. Dječji božićni sajam održan je Adventskom parku u Crikvenici gdje su se na štandu prodavali proizvodi Učeničke zadruge „Zvončica“.

 Tajnica je informirala prisutne kako je protekao zakonski rok od 15 dana za davanje suglasnosti Ministarstva na Odluku o imenovanju ravnateljice te je Odluka stupila na snagu 13. 12. 2021. godine. Mandat ravnateljici počinje dana 2. 1. 2021. te će se s imenovanom sklopiti ugovor o radu na određeno vrijeme (5 godina).

Sjednica je završila u 12:20 sati.

 Zapisničar: Predsjednica Školskog odbora:

Lamia Butorac, mag. iur. Sanja Krešić, prof.